cyanic-selkie/wikianc huggingface dataset:
יוהאן גאורג לאהנר
לאהנר הגיע לווינה ופתח חנות בשר בה מכר נקניקיות להן קרא "נקניקיות פרנקפורט". ידוע כי בעיר פרנקפורט סוג כזה של בשרים היה מוכר מימי הביניים, אך רק בנקניקיות הווינאיות נוספה התערובת של בשר בקר וחזיר הנמכרת ברחבי אירופה.
דזי בארמור
חיים אישיים
בארמור נישא לישראלית וקיבל אזרחות ישראלית. ב-1998 פרש מכדורסל וחזר לארצות הברית, שם נישא בשנית. נכון ל-2017 מתגורר בפיניקס, ומשמש כיועץ חינוכי לנוער בסיכון. בנו, דזי בארמור ג'וניור, הוא כדורסלן ששיחק בקבוצת סן ברנרדינו, בליגת המכלליות המשנית, והחל מ-2017 בישראל. תחילה בהפועל באר שבע ואחר-כך במכבי מעלה אדומים.
האלקלינג
האוונג'רס החדשים
בעקבות נתק הנוצר ביניהם, החליטו טדי וויקאן לקחת הפסקה מפועלם כגיבורי-על כדי לפתח את מערכת היחסים ההומוסקסואליות שלהם. עד מהרה הם מצאו עצמם בחזרה באוונג'רס הצעירים, כשגרמו לטפיל בשם "אמא" לפלוש לכדור הארץ, סיכלו התחזות מסוכנת של סקרול והצילו את ספיד שכמעט אבד במולטי-יקום. חזרה פתאומית ומהירה זו לפעילות גרמה לטדי לצאת לחופשה, על מנת לנוח מעט ולבחון לעומק את מערכת היחסים שלו עם ויקאן. אך אז, הוא נתקל ב"אמא" פעם נוספת ונאלץ לשוב לניו יורק על מנת לקבל את סיוע חבריו בעניין הטפיל. בחזרתו, הוא סייע לוויקאן להפוך לדמיורגוס ובכך להביס את "אמא", ולאחר מכן התוודה על אהבתו העצומה כלפיו והציע לו להינשא. בסופו של דבר, טדי, יחד עם ויקאן, הצטרף לאוונג'רס החדשים של סאן-ספוט.
ראשניתיאים
רֹאשָׁנִיתִיִּאים (שם מדעי: Ateleopodiformes) היא סדרת של דגים ממחלקת מקריני סנפיר, בתוכה משפחה אחת רֹאשָׁנִיתִיִּים (Ateleopodidae), בתוכה 12 מינים ב-4 סוגים.
פונץ' (אלבום)
משתתפים
איתמר גפני: מיקסים
ולדימיר לרין
בתחילת שנת 2012 נמצא בועה גדולה של מימן ליד במקו - בצורה עליה דיבר לרין. המימן מנוצל להפעלת תחנת חשמל.
המנון ברית המועצות
ב-1956 מילות השיר המזכירות את סטלין היו לבלתי רצויות כחלק מהדה-סטליניזציה. מאז ועד 1977, מילות השיר לא הושרו כהמנון. ב-1977, לציון 60 שנה למהפכה, הוחזרו מילות ההמנון אך שונו כך שלא יכללו את סטלין, שינוי שערך מחבר הגרסה המקורית, מיכאלקוב. לאחר התפרקות ברית המועצות ב-1991 אימצה רוסיה המנון חדש, אולם בשנת 2000 בכהונתו של ולדימיר פוטין כנשיא אומץ ההמנון הסובייטי מחדש כהמנון של רוסיה, אך עם מילים חדשות שגם אותן כתב סרגיי מיכאלקוב, ולא כללו התייחסות ללנין, לקומוניזם ולדגל האדום.
דייוויד קיז
פעילות סאטירית
בחודש אפריל 2015, שר החוץ של איראן ט'ריף נשא דברים באוניברסיטת ניו יורק. מחוץ לאולם בו דיבר, הוביל קיז אירוע אלטרנטיבי שבו "נחגג" ההישג האיראני של הוצאתם להורג של יותר מ-1000 בני אדם בתוך שנה וחצי. קיז החנה אוו גלידה ברחוב מחוץ לאולם בו נאם ט'ריף, והציע גלידה חינם לעוברים ושבים לכבוד המאורע.
פאוול ג'נולוס
מידע נוסף
דווח שפאוול מת בשנת 2006, אך דיווח זה היה דיווח שקרי. בראיון שנערך עמו לאחר מכן הוא סיפר שהוא לקה בשבץ והופיע פחות בקהל. נאמר שהוא איבד את יכולתו לדבר באנגלית בעקבות נזק מוחי, אך הוא אמר שחזר לדבר בשפה בעקבות שיחה בהולנדית ששוחח עם אחות בבית חולים. באוגוסט 2013 עבר מבחן ידע נוסף ובו הציג שליטה בעשרים שפות שונות.
אלפונסו החמישי, מלך לאון
אלפונסו החמישי, מלך לאון (994 - 7 באוגוסט 1028) היה מלך לאון בין השנים 999–1028.
משפחתו
בשנת 1023 התחתן אלפונסו עם אורקה מפמפלונה, אחותו של סנצ'ו השלישי, מלך נווארה, ממנה נולדה לו בת אחת:
אימה אמריקאית: בית הרצח - דמויות
להלן רשימת דמויות מתוך "בית הרצח" - העונה הראשונה של סדרת הטלוויזיה האמריקאית "אימה אמריקאית".
דגים מזוקנים
דגים מזוקנים (שם מדעי: Polymixiiformes) הם סדרת דגים ימיים בעלי משפחה יחידה, דגים מזקינים ובתוכה סוג יחידי, דג מזוקן. בסוג זה קיימים 10 מינים. הדגים קרויים כך עקב הבינים הארוכים שמתחת ללסתם היוצרים צורת זקן.
אנדריי קראבצ'וק
ביוגרפיה
בתחילת דרכו הקולנועית שיתף פעולה עם הבמאי יורי פטינג וביים עמו מספר פרקים בסדרות טלוויזיה וסרטים קצרים כדוגמת הפרק "עניין של כבוד" בסדרה "רחוב החלונות השבורים", "המזמין" ו"יום חופש לגיבורים" משנת 1999. בשנת 2000 ביים עמו את הדרמה הרומנטית "מסתורין חג המולד" ובשנת 2005 ביים עם איתו גם את הסרט "מיתוס ילדותי".
מפרץ ג'ורג' השישי
לקריאה נוספת
• J.R.Potter, M.H.Talbot, J.G.Paren, Oceanic regimes at the ice fronts of George VI Sound, Antarctic Peninsula, Continental Shelf Research Volume 8, Issue 4, April 1988, Pages 347-362, https://doi.org/10.1016/0278-4343(88)90008-8
דייוויד אורטיז
ב-2022 נבחר להיכל התהילה של הבייסבול.
גל הלם משופע
הדרך הנפוצה ביותר ליצירת גל הלם משופע היא הצבה של טריז מול שדה זרימה דחיס ועל-קולי. בדומה לגל הלם ניצב, גל ההלם המשופע כולל אזור צר ביותר, אשר בו מתרחשים שינויים כמעט אי-רציפים בתכונותיו של הגז. לעומת זאת, בעוד שבגל הלם ניצב כיוון הזרימה לפני גל ההלם ואחריו אינו משתנה, בגל הלם משופע מתקבלת זרימה בכיוונים שונים משני צדי גל ההלם.
מסקרנאוס רמוטוס
תפוצה
מדובר במין שתפוצתו מוגבלת מאוד, והוא אנדמי לאי הנחשים במאוריציוס שבאוקיינוס ההודי. שמו, רמוטוס, בא מהמילה הלטינית המתארת מרחק, עקב בידודו של המין.
התנהגות
בניגוד ליתר המינים בתת-המשפחה Eumenophorinae, לרמוטוס אין איברים יוצרי קול הנמצאים בדרך כלל בבסיס הרגליים. ההשערה היא כי על האי אין יונקים שהם טורפים טבעיים של הרמוטוס, ולכן איברים אלה התנוונו.
גל הלם משופע
גלי הלם משופעים בתחום השגא קולי
עבור הנחת גז מושלם קלורית עם γ=1.4, גבול השגא קולי עבור יחס הצפיפויות הוא 6. אף על פי כן, התפרקות של גזי O2 ו-N2 ל-O ו-N מביאה לירידה בערך γ, דבר המאפשר יחס צפיפות גבוה יותר בפועל. יחס הטמפרטורות במהירות שגא קולית הוא כלהלן:
שידלובייץ
תולדות העיירה
במהלך המאה ה-16 ובחציה הראשון של המאה ה-17, הייתה העיירה מרכז של מסחר ואמנות, בעיקר אמנות בניין שהתבססה על אבן חול מקומית, קלה לעיבוד. באבן זו נעשה שימוש ליצירת אלמנטים פיסוליים ואדריכליים, וכן ליצירת כלים חקלאיים. באבן זו נבנו גם מספר מבנים מקומיים, בהם הכנסייה ובניין העירייה המקומיים. אבן זו יוצאה לערים באזור, בהן קילצה, קרקוב וורשה. בין מוצרי הייצוא של העיירה הייתה תוצרת חקלאית.
פעילותה הכלכלית והתפתחותה הדמוגרפית של העיירה נעצרו בין השנים 1648-1717 עקב מלחמות, מגפות ושרפות. גם לאחר חלוקת פולין בסוף המאה ה-18, נפגעה התפתחות העיר. במחצית השנייה של המאה ה-19, בוצעו בעיירה פרויקטים של תכנון בנייה עירונית, ואלה מכתיבים את אופייה הצורני עד היום.
תגיד שאתה כאן
וידאו קליפ
בפחות משבוע, צבר הקליפ של השיר למעלה ממיליון צפיות.
הבלוג של החיים שלי
תקציר העלילה
ברוקס ושיין, חברתה הטובה ביותר, ערכו מסיבה בבית של הוריה של ברוקס. בזמן שההורים שלה היו בחופשה הבית שלהם נשרף, ולאחר מכן לקחו אותן לתחנת המשטרה ושיין הבטיחה לה שהן ביחד בזה. אחרי 7 שעות בתחנה שחררו את ברוקס. ההורים שלה באו לקחת אותה ואמהּ הענישה אותה בריתוק. כשהיא חזרה הביתה היא ניסתה להשיג בטלפון את שיין והיא לא ענתה לה. וביום שני אמור להיות משפט. בבית-המשפט אמרו לה שהיא צריכה לעבוד 200 שעות בעבודות שירות בבית אבות, למחרת ברוקס הבינה שהיא "איבדה" את חברתה בעקבות השרפה, והלכה להתבודד בספריה. היא מחליטה לכתוב בלוג שהאנשים יחליטו בשבילה החלטות והיא תלך לפיהם. בהתחלה היא הלכה לפי ההחלטות שלהם, ויותר מאוחר התחרטה מהבחירות שלהם והיא הבינה שהיא עשתה טעות והיא שילמה על כך. בעבודות שירות שלה היא פגשה את גברת מודי שאף אחד לא באה לבקר אותה, וכדי שהיא לא תרגיש בודדה היא הקריאה לה את הספר: "סיפור לבחירתכם".לבסוף היא מתפייסת עם שיין, ולאחר מכן שיין, ברוקס והחבר של שיין נסעו בלימוזינה למועדון, ברוקס הבינה ששיין שיקרה אותה. ברוקס קפצה מהאוטו והלכה לחבר שלה במועדון אחר, שבגדה בו בעקבות ההיצמדות שלה לשיין. היא עמדה במרכז המסעדה והתוודה בקול רם על האהבה שלה כלפיו והם השלימו, ונהפכו לחברים טובים.
שלג בשרב
"שלג בשרב" הוא אלבום הסולו השלישי של הזמרת שירי מימון. האלבום שיצא לאור ב-30 באוגוסט 2012, הופק מוזיקלית על ידי תומר בירן. על האלבום החלה מימון לעבוד בשנת 2009 ואספה חומרים בעזרתו של יעקב גלעד. בין היוצרים באלבום ניתן למנות את יואב גינאי, קובי אפללו, איה כורם, רמי קלינשטיין, עידן רייכל ועוד.
גליל (רובה)
היסטוריה
הגליל פותח במטרה להחליף ביחידות החי"ר הצהליות את תמ"ק העוזי ואת רובה ה-FN FAL שהיו בשימוש יחידות אלו במלחמת ששת הימים ובמלחמת יום הכיפורים. בשנות ה-70 של המאה ה-20 חיפש צה"ל רובה סער ובחן שתי הצעות. בסופו של דבר נבחר הגליל - שתוכנן על ידי תע"ש, יעקב ליאור וישראל גלילי (בלשניקוב) - על פני הגל - הרובה של עוזיאל גל, ממציא ה"עוזי", הפיתוח זיכה את ממציאיו בפרס ביטחון ישראל לשנת תשל"ג.
הרובה נכנס לשירות בצה"ל כרובה הסער של חלק מחטיבות החי"ר ב-1974, אם כי מספר רובים חולקו עוד באמצע מלחמת יום הכיפורים. כבר מתחילת דרכו בצה"ל, סבל הגליל מתחרות קשה מצד ה-M-16, שסופק לצה"ל בכמויות גדולות ובמחיר זול ברכבת האווירית של מלחמת יום הכיפורים ובתהליך ההצטיידות שהתרחש לאחר אותה מלחמה. הגליל שימש חלק גדול מיחידות צבא ההגנה לישראל עד לשנות ה-90 של המאה ה-20. בשנת 1993 יצא הרוס"ר כליל משימוש כוחות החי"ר, בעקבות החלטה של מפקדת חילות השדה שקבעה שרובה ה-M-16 האמריקני עדיף עליו, במיוחד בקליעה ובמשקל. הרובה המשיך לשרת יחידות אחרות, ובמשך שנים שימש כנשקם האישי של חיילי חיל השריון וחיל התותחנים וביחידות מילואים, כמו כן שימש הרובה לטקסים רשמיים וייצוגיים. אחרוני רובי הגליל יצאו משירות צה"ל רק בסוף העשור הראשון של המאה ה-21.
שולמית קליבנוב
מפקחת חינוכית
עם שובה לארץ בנובמבר 1948 נתמנתה למפקחת חינוכית בעליית הנוער במחוז הצפון. באותה התקופה נקלטו חניכים במחנה המעבר רמת הדסה ועליה הוטל הפיקוח גם על מחנה זה. היא התמקדה בטיפול בילדים הקטנים שהגיעו מאירופה ומארצות האסלאם. בשנת 1951, דוד אומנסקי, איש עליית הנוער, הודיע לה על הכוונה למסור לידה את תפקיד רכזת המדור לריפוי פדגוגי. הוא ציין כי "אמנם צר מאוד היה לה להיפרד מהפיקוח החינוכי, מחברות הילדים עליהם פיקחה, מהקיבוצים אותם הכירה וכן מפעולתה המיוחדת ברמת הדסה. היא חששה מהתפקיד החדש." אותה שנה היא כתבה:
מותה והנצחתה
לאחר מותה תרמה משפחת קליבנוב את ספרייתה, שכללה כ-400 ספרים בנושאים תנועת הפועלים, ההגנה, החינוך והעבודה הסוציאלית, לספריית המוסד החינוכי של קיבוצי השומר הצעיר בגליל העליון אשר בקיבוץ עמיר.
פולמוס ההיסטוריונים
פולמוס ההיסטוריונים של אמצע שנות ה-80 בגרמניה הוא כינוי לדיון בין היסטוריונים, גרמנים ברובם, לגבי משמעותה של השואה ומקומה בהיסטוריה הגרמנית.
יחסי גרמניה–צרפת
השושלת הקרולינגית (481–961)
השטחים שבהן שוכנות צרפת וגרמניה כיום הם שטחים שבהן שכנה האימפריה הפרנקית. אימפריה רחבת ממדים זו הגיעה לשיאה תחת קרל הגדול. כשנפטר יורשו של קרל הגדול, לואי החסיד, בשנת 840, בנו הבכור לותאר הראשון דרש את כתר המלוכה. שני האחים הצעירים, לודוויג הגרמני וקרל הקירח, הכריזו מלחמה על צבאו של אחיהם הבכור ושיתפו פעולה בקרב שנודע כ"קרב על פונטני". צבא לותאר הובס במלחמה ולא הייתה לו ברירה אלא לפנות למשא ומתן עם אחיו הצעירים, וזה הוביל לחתימת חוזה ורדן. להלן חלוקת השטחים בחוזה:
יחסי האימפריה הרומית הקדושה-צרפת (962–1806)
מלחמת שלושים השנים, בה צרפת לקחה חלק, התנהלה עקב מתיחות דתית יוצאת דופן, שכן צרפת שיתפה פעולה עם מדינות פרוטסטנטיות בהיותה מדינה קתולית - כנגד מדינות פרוטסטנטיות אחרות. צרפת שיתפה פעולה עם המדינות הפרוטסטנטיות עקב חברותה של האימפריה הרומית הקדושה בברית הקתולית. הסכמי מינסטר ואוסנבריק (הידועים גם בשם "שלום וסטפיליה"), שנחתמו אחרי המלחמה, ב-1648, נתנו לצרפת את חבל הארץ אלזס. הסכמי ניימכן (1679) נתנו לצרפת שליטה בעוד כמה עיירות שנכללו בעבר בשטח האימפריה הרומית הקדושה. ב-30 בספטמבר 1681, לואי הארבעה עשר וצבאו נכנסו לעיר שטרסבורג, והכריזו על סיפוחה לצרפת.
מלחמת צרפת–פרוסיה ולאחריה (1870–1871)
בשנת 1870 פרצה מלחמה בין פרוסיה, שנהנתה מתמיכה של מדינות גרמניות שונות אשר היו חתומות על ברית צבאית איתה לבין צרפת בראשות נפוליאון השלישי. במהלך המלחמה הובסה צרפת והפרוסים קיימו מצעד צבאי משפיל בחוצות פריז ושנה מאוחר יותר הוכרז על הקמת הקיסרות הגרמנית באולם המראות בורסאי. לאחר המלחמה סיפחו הגרמנים את חבלי אלזס ושליש מלוריין ובכך הנציחו את תחושת הנקמה הצרפתית (רבאנשיזם).
נר לי
נר לי הוא שיר לחג החנוכה מאת לוין קיפניס, המוכר בלחנו של דניאל סמבורסקי. לשיר קיים לחן נוסף ומוכר פחות של יצחק אדל. השיר מספר על נר החנוכה שידליק הדובר.
הלחן
הלחן המוכר כיום לשיר הוא לחנו של סמבורסקי.
צ'מוי טיפיאסו
ההונאה
בסוף שנות השישים טיפיאסו הקימה קרן בשם מיאה צ'מוי (בתאילנדית "אמא צ'מוי"), הקרן הוצגה בתור קרן השקעות בדלק בעלת תשואות גבוהות ביותר. הודות לקשריה של טיפיאסו עם בכירים בחיל האוויר וכן בחברת הדלק והגז הממשלתית, הקרן האריכה ימים. קרבתה לאיש חיל האוויר התאילנדי היא זו שעזרה לה לבסס לעצמה מוניטין ולהקנות לתרמית לגיטימיות.
בטלסטאר גלקטיקה (1978)
עלילה
במערכת כוכבים רחוקה, הגיעה לקצה מלחמה שנמשכה כ-2,000 שנה בין 12 המושבות של בני האדם ובין הסיילונים - לוחמים רובוטיים שנוצרו על ידי גזע דמוי לטאה שנכחד זה מכבר, לכאורה, בידי הסיילונים עצמם. בני האדם הובסו בידי מתקפת פתע של הסיילונים על עולמם. הסיילונים הסתייעו בבוגד - הרוזן באלטר (ג'ון קוליקוס). תחת הגנתה של ספינת המלחמה האחרונה שנותרה - ה"גלקטיקה", הניצולים נמלטים בכל כלי טיס העומד לרשותם. מפקד הגלקטיקה הוא אדאמה (לורן גרין), המוביל צי של 220 ספינות בחיפוש אחר בית חדש. הם מתחילים במסע כדי למצוא את השבט ה-13 האבוד של בני האדם שהתיישבו על כוכב הלכת האגדי - "ארץ". הסיילונים ממשיכים לדלוק אחריהם ללא לאות ברחבי הגלקסיה.
הפקה
בשנת 1999 הפיק ריצ'רד האץ' סרט קצר באורך 30 דקות בשם בטלסטאר גלקטיקה - ההתגלות השנייה שהיווה פיילוט לסדרת טלוויזיה שתהווה המשך ל"בטלסטאר גלקטיקה" (1978) תוך התעלמות מוחלטת מגלקטיקה 1980. האץ' אפילו הפיק פרומו באורך ארבע דקות בניסיון לשכנע את אולפני יוניברסל לתת לפרויקט שלו אור ירוק. הוא הצליח להשיג כמות נכבדת מן הליהוק המקורי אך האולפנים לא הסכימו לפרויקט.
בשנת 2003 הופקה הסדרה מחדש כמיני סדרה טלוויזיונית בשם בטלסטאר גלקטיקה על ידי רונלד ד. מור, ושנה לאחר מכן הופקה סדרת טלוויזיה בשם זה (בטלסטאר גלקטיקה), ששודרה עד 2009. שתי ההפקות הללו עברו שינוי מעמיק בקווי העלילה ובדמויות רבות לעומת הסדרה המקורית וסדרת ההמשך שקדמו להן.
שמש (סדרת טלוויזיה)
עונה שנייה
לצוות השחקנים בעונה זאת מצטרף צ'רלי בוזגלו בתור מאנו, סטודנט לפילוסופיה ממוצא איטלקי אשר הופך לבן זוגה של אתי. מאוחר יותר מתגלה מנו כאביו של בר. בפתיחת העונה השנייה, הקיוסק-מסעדה סיים לעבור את השיפוצים שהיו בין עונות 1 ו-2. בעונה מתרחשים מספר אירועים מרכזיים: שמש מציל איש מתאונה בטוחה, מרכוס עמק, והוא לא מפסיק להציק לו, עוגן מתאהבת במנעולן, ששי מתאהב בבחורה עיוורת ומתכתב עם ביתו של שר החוץ האיראני באינטרנט, טנצר מנוצל על ידי בחורה ופותח תחנת רדיו שלו, ששי הופך לדוגמן ומוצא את המעיין הפרטי שלו ובר מתקבל לקבוצת כדורגל. העובדה שמאנו הוא אביו של בר מדאיגה את בר באשר ליחסיו עם שמש אשר שימש לו כאב. בסוף הפרק האחד לפני האחרון אתי נפגשת עם מיליונר שמציע לה לבוא איתו לחו"ל, וצוות האימפריה עושה הכול כדי שתישאר תחת הסלוגן - "אתי, אל תלכי".
יהושע מאיר רייכמן
ביוגרפיה
נולד בביאליסטוק לאביו נתן, בנו של רבי שלמה רייכמן שהיה אדמו"ר בוורשה, ולאמו אסתר בת הרב יצחק בריקר, דיין בוורשה. אמו נפטרה בילדותו. בגיל 12 עלה לארץ ישראל עם משפחתו, שהתיישבה בירושלים. למד בתלמוד תורה וישיבת עץ חיים אצל הרב משה נחמיה כהניו ובישיבתו של הרב מאיר אוירבך.
בשנת ה'תרנ"ד (1894 לערך) יצא לשליחות דרבנן בארצות הברית מטעם חברת "דגל תורה" (חברה שגייסה כספים לתמיכה בלומדי תורה על ידי מכירת כרטיסי הגרלה). זמן קצר לאחר הגעתו לארצות הברית קרסה החברה, והוא נשאר בארצות הברית למשך כשנתיים, ואף שקל להיענות להצעה לקבל משרת רבנות שם, אלא שאביו הזהירו לא להשתקע בארצות הברית, ולכן הוא שב לארץ ישראל. בשל קשיים כלכליים נסע שוב לארצות הברית, שם הוסמך כשוחט וסייע ליעקב משה ברוידא, השד"ר מטעם תלמוד תורה עץ חיים ובית החולים ביקור חולים. לאחר כשנתיים חזר ארצה, עתה כנתין אמריקני. הוא התמנה למזכיר וסופר של משרד תלמוד תורה עץ חיים וביקור חולים, ובשנת ה'תרנ"ח (1898 לערך) יצא שוב לשליחות בדרום אפריקה. לאחר כשנתיים בדרום אפריקה שב לארץ ישראל לצמיתות, והתמנה למנהל הכללי של תלמוד תורה עץ חיים וביקור חולים, תפקיד בולט במוסדות העדה האשכנזית בעיר. במסגרת תפקיד זה, היה נציג מוסד "עץ חיים" ו"ביקור חולים" ב"וועד הכללי - כנסת ישראל" והיה שותף בהנהלת ארגונים רבים של העדה: ועד השחיטה, ועד העדה האשכנזית, חבר ועד עיתון מוריה, ממונה "כולל הורדנא" ועוד. כמו כן, היה חבר "בני ברית" וממייסדי סניף המזרחי בירושלים.
הוא נודע כאיש חסד, והמוניטין שלו הביאו לכך שפעמים רבות נבחר להיות בורר בסכסוכים ולנהל אפוטרופוסויות.
קנצלר גרמניה
רייכסקנצלר
מצב עניינים זה השתנה רק ב-29 באוקטובר 1918 בתיקון שהוכנס לחוקת 1871. עם זאת, השינוי לא יכול היה למנוע את התפרצותה של מהפכה כמה ימים לאחר מכן.
בונדסקנצלר
החוקה המערב גרמנית של 1949, חוקת גרמניה (בגרמנית: Grundgesetz; מילולית: חוק בסיסי), מעניקה לקנצלר, שנקרא מעתה בונדסקנצלר, סמכויות ביצוע מרכזיות. מסיבה זו, יש המתייחסים למערכת הפוליטית הגרמנית כ"דמוקרטיית קנצלר". הממשלה הפדרלית של גרמניה (בגרמנית: Bundesregierung) מורכבת מהקנצלר ושרי הקבינט שלו או שלה. (מנהיג גרמניה המזרחית נשא בתואר "מזכיר המועצה המדינית של הרפובליקה הדמוקרטית הגרמנית", ולא בתואר קנצלר).
סעיף 65 של החוקה מגדיר כיצד על הרשות המבצעת לתפקד. ראשית, "עקרון הקנצלר" קובע כי הקנצלר אחראי לכל מדיניות ממשלתו. כל העקרונות המדיניים המנחים, שנקבעים על ידי הקנצלר, מחייבים חוקית, ועל השרים ליישמם. מצופה משרי הקאבינט להציג מדיניות פרטנית ברמת השר, שמשקפת את המדיניות הרחבה שקבע הקנצלר. שנית, "עקרון האוטונומיה המיניסטריאלית" מעניק לכל שר את הזכות להשגיח על פעולות מחלקתו, ולהכין הצעות חוק ללא התערבות של הקבינט, כל עוד מדיניות השר חופפת למדיניות שקבע הקנצלר. כמו כן, "עקרון הקבינט" קובע כי על כל אי הסכמה בין חברי הקבינט על תחומי סמכותם או ענייני תקציב להגיע לפתרון על ידי הצבעת רוב חברי הקבינט.
דניס גולדברג
המאסר
גולדברג נשלח לכלא המרכזי בפרטוריה, ואילו האחרים נשלחו למאסר ברובן איילנד. כמו האחרים, הוא לא ערער על עונשו. הוא היה לבד בעיקר בתאו במשך 16 עד 18 שעות ביממה. נאסר על האסירים לדבר בינם לבין עצמם והתנאים הקשים הובילו לעיתים קרובות למחלות ולחץ פסיכולוגי. לאחר ארבע שנים, הורשתה אסמי לבקר אותו בפעם הראשונה, אך הוגבלה לחמישה ביקורים של חצי שעה; אחרי ארבע שנים נוספות הורשתה שוב לבקר, אך לאחר מכן לעולם לא שוב, ללא כל הסבר. לאחר שמונה שנים הורשו ילדיו לבקר ואיפשרו איתו קשר פיזי עד שהגיעו לגיל 16; מלבד זה, אסור היה ליצור קשר פיזי במהלך ביקורים.
פרודינוצרס
הפרודינוצרס היה יונק מוזר שהיה חסר את הקרניים הגדולות שעל ראשי קרוביו למשפחה, אם כי הכיל את הניבים המאיימים שלהם, אשר הזכירו ניבי שנחרבים, ולמרות מראם הותאמו לאכילת צמחים בלבד וכנראה שימשו ללחימה או להתגוננות. הוא הגיע לגובה מטר, לאורך 2.3 מטרים ולמשקל של 400 קילוגרם. הוא היה בעל מבנה גוף קל יחסית, הדומה ליונקים קדומים מאותה תקופה כמו הפנטולמבדה (אך היה כבד ומגושם בהרבה). במראהו הוא דמה ביותר לפרובתיופיס (Probathyopsis) מאמריקה הצפונית. ייתכן שהיה בעל דו-צורתיות זוויגית בהסתמך על מבנה שלדיו.
Ilana Vital
Ilana Vital (בעברית: אילנה ויטל; מוכר גם כשלום חבר בצרפת) הוא אלבום האולפן השני של הזמרת הישראלית אילנה אביטל, והאלבום הראשון שלה שמושר בשפה הצרפתית. את האלבום הוציאה בשנת 1981 לאור חברת התקליטים אקסדוס רקורדס. בין השירים שנכללובו ניתן למנות את "Un Jour C'est Gris, Un Jour C'est Bleu", "Souvenir D'Été" ו-"Allelulia". חלקים מן האלבום יצאו בצרפת תחת הכותרת "שלום חבר", ואילו האלבום המלא הופץ בשמו המוכר בקנדה תחת הקטלוג EXO 9001. הסוגות המובילות של Ilana Vital הן פופ ושאנסון.
לאס קטשופ
היסטוריה
בראשיתו כלל ההרכב שלוש אחיות לבית מוניוס. בשנת 2002 הוציא ההרכב את השיר "The Ketchup Song". השיר הגיע למקום הראשון במצעדי מכירות הסינגלים בספרד, פורטוגל, ארגנטינה, קולומביה, מקסיקו, איטליה, יפן, הולנד, גרמניה, אוסטריה, אוסטרליה, הממלכה המאוחדת, ישראל, הודו ומדינות נוספות. בארצות הברית, לעומת זאת, לא הצליח השיר להיכנס לארבעים הגדולים במצעד בילבורד הוט 100. הסינגל השני שהוציאו לא שיחזר את הצלחת קודמו.
ההרכב לקח הפסקה ארוכה במטרה לכתוב שירים לאלבום חדש. בתקופה זו ילדה פילאר ילד. בשנת 2006 הצטרפה לחברות ההרכב האחות רוסיו, ובכך מנה ההרכב ארבע אחיות. בשנה זו ייצגו את ספרד באירוויזיון 2006. השיר "Un Blodymary" הגיע לגמר אוטומטית כיוון שספרד היא מהמדינות שמגיעות ישירות לגמר. בגמר הגיעו לאס קטשופ למקום ה-21 בלבד. האלבום השני של ההרכב יצא בשנה זו ונקרא כשם השיר ששרו באירוויזיון. האלבום לא זכה להצלחה לה זכה אלבום הבכורה.
WDSSPR
חברת Sony Pictures Releasing International (SPRI) מהווה לחברת בת של Sony Pictures Entertainment (SPE), שעוסקת בהפצה ושיווק סרטים של Columbia Pictures, TriStar, Screen Gems, CBS Films, Sony Pictures Animation ושל Aardman Animations ב-130 מדינות. בנוסף, החברה מפיצה ומשווקת ברוסיה סרטים שהופקו על ידי Monumental Pictures.
הקיץ גווע
פירוש השיר
אמנם הסתיו יפה, אבל אחריו בא החורף, שאתו מזג אוויר קר וקשה להיות זמן רב מחוץ לבתים. לכן נצבע הנוף היפה של הסתיו בצבעי מוות וגסיסה. לכן גם "מתייתם הלב", כלומר ישנה תחושה של דיכאון, עצב, פחד ובדידות בחורף.
הקריאה בסוף השיר מציגה את הדילמה העומדת בבסיסו. האם אפשר ומותר לתפוס בעמדה רומנטית כלפי העולם, או שיש להתרכז בצד המעשי של החיים היומיומיים?
טושה זיידל
טושה זיידל (ברוסית: Тоша Зайдель, באנגלית: Toscha Seidel; 17 בנובמבר 1899 - 15 בנובמבר 1962) היה כנר יהודי-אמריקאי ממוצא רוסי.
ביוגרפיה
זיידל ניגן בעיקר באולפני סרטי הקולנוע של הוליווד ונחשב כשייך לתור הזהב של הוליווד. בין הסרטים בהם ניגן: אינטרמצו, מסביב לעולם ב-80 יום, והקוסם מארץ עוץ. בחלק מהסרטים גם שיחק ככנר.
ורוניקה כהן
מחקר
עם סיום לימודיה, עסקה בהוראה ובמחקר באוניברסיטאות בארצות הברית ובקנדה. הנושאים שחקרה היו:
מראות מוזיקליות
ורוניקה כהן פיתחה גישה פדגוגית לקידום האזנה למוזיקה מורכבת באמצעות השימוש בהקבלות תנועתיות או "מראות מוזיקליות".
היסטוריה צבאית של תאילנד
הקמת האומה ועימותים אזוריים (1300-1826)
המדינה הצבאית הסיאמית קמה במאה ה-14 מתוך הריסותיה של האימפריה הקמרית. בהיותה מעצמה צבאית שמרכזה בשטחים שמהווים היום את קמבודיה, האימפריה הקמרית שלטה במרחב על ידי שימוש בכוחות צבאיים בלתי סדירים שהיות תחת פיקודם של קצינים שהיו נאמנים למלכים הקמרים ולרשותם עמדו איכרים שגויסו בגיוס חובה שהיווה למעשה מס עובד שאותו העלו בעונות היבשות. בהיותו מבוסס בעיקר על חילות רגלים, הצבא הקמרי תוגבר בעיקר על ידי פילי מלחמה ובהמשך אומץ נשק הבליסטרה שמקורו היה בסין.
הרפורמות של המלך מונגקוט
סיומו של תהליך זה היה במלחמת סיאם-צרפת ב-1893, בה אולצה סיאם לוותר על שטחים ממזרח לה והיא סללה את הדרך להסכם שלום לא נוח מבחינתה של סיאם שהשפיע על יחסיה עם צרפת בארבעים השנה הבאות. בחסותו של כוח צבאי שלח מושל הודו-סין הצרפתי שליח לבנגקוק לדרוש את מסירתה של לאוס לשלטון צרפת. ממשלת סיאם, שטעתה לחשוב שתקבל תמיכה מבריטניה, סירבה לדרישה ותגברה את כוחותיה באזור. גירושם של סוחרים צרפתים בחשד של סחר באופיום ורציחתו של דיפלומט צרפתי בדרכו מסיאם, דרבנו את הצרפתים לקבל את הסירוב הסיאמי למסור את השטחים, כהכרזת מלחמה.
ב-1893 הורו הצרפתים לספינות הצי שלהם לשוט במעלה נהר צ'או פראיה לכוון בנגקוק. כשתותחיהם מכוונים לכיוון ארמון המלך, שיגרו הצרפתים אולטימטום לסיאמים שעליהם למסור את השטחים שבמחלוקת ולשלם פיצויים על הלחימה שהתנהלה עד לאותו זמן. עם התמהמהותה של התשובה הסיאמית לאולטימטום, הטילה צרפת סגר ימי על חופי הממלכה. עקב אי יכולתם להתגונן ביבשה ובים, נעתרו לבסוף הסיאמים לדרישה וללא כל גיבוי מבריטניה, העבירו את השליטה בשטחים לידי צרפת. עם סיומו של העימות נחתם חוזה שלפיו מעבירה סיאם את לאוס לידי צרפת, צעד שהרחיב משמעותית את הודו-סין הצרפתית.
מיכאילו ריסטיץ'
מיכאילו ריסטיץ' (בסרבית: Михаило Ристић; נולד ב-31 באוקטובר 1995) הוא כדורגלן סרבי המשחק בעמדת המגן שמאלי בקבוצת בנפיקה ליסבון.
הדיוויזיה ה-28 (האימפריה הגרמנית)
הדיוויזיה ה-28 (בגרמנית: 28. Division) הייתה דיוויזיה של צבא הקיסרות הגרמנית. הדיוויזיה לחמה במלחמת העולם הראשונה, ופורקה עם סיומה.
תעשיית הבשר
יצרניות גלובליות בתעשיית הבשר
מבין יצרניות הבשר הגדולות בעולם:
צריכת הבשר בעולם
על פי דו"ח צריכת הבשר העולמית של האו"ם, ארצות הברית ממוקמת במקום הראשון בצריכת הבשר, שצורכת בממוצע 95.4 ק"ג לנפש בשנה, ואוסטרליה במקום השני, עם צריכה ממוצעת של 92.5 ק"ג לנפש בשנה. מדינות האיחוד האירופי ממוקמות במקום השמיני. בעוד צריכת הבשר הנמוכה באירופה מקושרת עם הרגלים תרבותיים, המדינות המתפתחות ממוקמות בתחתית הדירוג, שם מצבם הכלכלי של האזרחים הוא גורם עיקרי לצריכת הבשר הדלה. בתחתית הדירוג ממוקמות מדינות מתפתחות כמו אתיופיה, שצורכת בממוצע 4.4 ק"ג לנפש, בנגלדש שצורכת בממוצע 3.2 ק"ג לנפש והודו, שצורכת 2.9 ק"ג לנפש בממוצע. במדינות אלו, מצבם הסוציו-אקונומי הנמוך של האזרחים הוא גורם עיקרי לצריכת הבשר הדלה.
תעשיית הבשר בישראל
שטח הקרקע הנחוץ לאספקת הבשר בישראל גבוה בכ–200% מהיקף הקרקע החקלאית הזמינה בישראל. שטחי קרקע אלה פזורים ברחבי העולם, ומשמשים לרעיית בקר או לגידול גרעינים להזנת בעלי חיים.
משחתות תמורת בסיסים
המשחתות
שבע משחתות נמסרו לצי המלכותי הקנדי והיתר לצי המלכותי הבריטי. תשע מהמשחתות שנמסרו לבריטניה הועברו לצי הסובייטי ב-1944 (שתיים מהן הוחזרו בהמשך לבריטניה). חמש מהמשחתות בצי המלכותי אוישו על ידי צוותים מהצי הנורווגי המלכותי ואחת על ידי אנשי צוות מהצי ההולנדי המלכותי.
סוראן ג'ונס
תחילת הקריירה
בשנת 2000 שבועות אחדים אחרי שנבחנה לתפקיד ג'נה גרגורי, הוצע לה תפקיד חדש בסדרה "קורוניישן סטריט". ג'ונס קבלה את התפקיד של קארן פיליפס והחלה להופיע בסדרה ב-21 ביוני. הדמות שהתחתנה עם סטיב מקדונלד (סיימון גרגסון) קיבלה את שם בעלה והייתה לקארן מקדונלד. בעקבות תפקיד זה זכתה ג'ונס להכרה רחבה. היא גם החלה לדגמן במגיזינים של גברים כמו "FHM" ו-"Loaded".
2005–2010
ג'ונס ציינה שעם עזיבתה את הסדרה "קורוניישן סטריט" קיבלה הצעות רבות להופיע בתוכניות ריאליטי, שאותם היא דחתה. בסתיו 2005 כיכבה ג'ונס בסדרת דרמה בלשית של ITV בשם "וינסנט" עם ריי וינסטון בתפקיד הראשי. באותה שנה כיכבה במחזה "בחורים טובים" בתיאטראות וסט אנד לצדם של רוב לאו וג'ון בארומן. על הופעתה זו זכתה בפרס בחירת הקהל לשחקנית המשנה הטובה ביותר. היא הופיעה גם במחזמר ששודר בערוץ BBC One. ב-2006 כיכבה ג'ונס בתפקיד שלגיה במופע "שלגיה ושבעת הגמדים" שהוצג בבית האופרה במנצ'סטר לצדו של ג'סטין מורהאוס ושל ג'ון סאווידנט. עוד השתתפה בסדרה "Strictly Confidential" של קיי מלור.
חבורת 7ג'
ב-2 בדצמבר 2014 הסדרה חודשה לעונה שנייה, העונה עלתה ב-23 בינואר 2016. ב-25 באפריל 2016 נודע כי זו תהיה העונה האחרונה של הסדרה.
שגרירות ארצות הברית במוסקבה
שגרירים
השגריר הראשון לייצג את ארצות הברית ברוסיה היה פרנסיס דיינה, שכיהן כשגריר במהלך מלחמת העצמאות האמריקאית בין 1780 ל-1783, שלא התקבל באופן רשמי על ידי האימפריה הרוסית. השגריר המוכר הראשון היה ג'ון קווינסי אדמס, שבא לאימפריה הרוסית ביוני 1809, ומי שכיהן כנשיא ארצות הברית השישי. שגרירים מפורסמים נוספים היו ג'יימס ביוקנן, לימים נשיא ארצות הברית ה-15, ג'ורג' דאלאס, לימים סגן נשיא ארצות הברית תחת ג'יימס פולק, ויליאם ברנס, לימים ראש ה-CIA, וג'ורג' קנאן.
2014 בספורט
גביע ליברטדורס
סן לורנסו זוכה בגביע ליברטדורס.
ארצות הברית
15 ביוני - סן אנטוניו ספרס זכתה באליפות ה-NBA החמישית בתולדותיה לאחר ניצחון 1-4 בסדרת הגמר את מיאמי היט, קוואי לאונרד נבחר למצטיין סדרת הגמר (ראה עונת 2013/2014 ב-NBA).
גילברט וייט
"תולדות הטבע והעתיקות של סלבורן"
יצירתו המפורסמת של גילברט וייט הודפסה שוב ושוב מאז ההוצאה הראשונה לאור, והיא אחד הספרים המודפסים לעיתים תכופות ביותר בשפה האנגלית. הספר אף זמין בפרויקט גוטנברג. הספר הודפס בפעם האחרונה בכריכה רכה ב-2007 בהוצאת Thames & Hudson. ספר זה נחשב הרביעי ברשימת הספרים המודפסים ביותר בשפה האנגלית לאחר הביבליה (התנ"ך וספרי הקאנון הנוצרי), כל כתבי ויליאם שייקספיר, וספרו של ג'ון באניין "מסעות ההלך".
ב-1795, אחרי מותו, יצאה לאור בהוצאת "B. and J. White, Horace's Head, Fleet Street" אסופה של כתביו שטרם פורסמו ושנאספו על ידי ג'. אייקין (J. Aikin), תחת השם "יומנו של חוקר טבע, כולל תצפיות בענפים השונים של תולדות הטבע, שסוכמו מתוך כתביו של הכומר המנוח גילברט וייט מסלבורן, המפשייר, חבר בכיר בקולג' אוריאל, אוקספורד. מעולם לא יצאו לאור קודם לכן".
דירק בוגרד
קריירה
תפקיד בולט שלו היה בסרט "מוות בוונציה", בבימויו של לוקינו ויסקונטי (1971). בסרט גילם בוגרד את גוסטב פון אשנבך, סופר מצליח ומפורסם ברחבי אירופה, שמנהל אורח חיים קפדני ונזירי, שמחליט לצאת מעירו מינכן כדי לטייל בוונציה, שבה הוא מתאהב בנער יפהפה בשם טאדז'ו אותו מגלם ביורן אנדרסן.
The Daily Wire
היסטוריה
האתר הפך לאחד מאתרי החדשות והמפרסמים המובילים בפייסבוק מבחינת מעורבות. בשנת 2018, NewsWhip זיהה את האתר כ"ללא ספק" המוציא לאור הימני החזק ביותר בפייסבוק. לפי NewsWhip, הדיילי וייר היה המפרסם השישי בשפה האנגלית בפייסבוק ב-2019 עד חודש מרץ. האתר גם היה השני בכמות הכתבות מבין 10,000 הכתבות המובילות של פייסבוק. בשנת 2021, סיפורים שפורסמו על ידי האתר זכו ליותר לייקים, שיתופים ותגובות בפייסבוק מכל מפרסם חדשות אחר, לפי NPR.
הנס מרטין זוטרמייסטר
זוטרמייסטר נולד בשנת 1907 בארגאו כבנו של פרידריך סוטרמייסטר, תאולוג. הוא עצמו למד תאולוגיה, אבל נשר מהמכללה ועבר ללימודי רפואה. בשנת 1941 קיבל בעצמו את התואר דוקטור לרפואה באוניברסיטת בזל. לאחר שלמד רפואה התנודד שנים ארוכות בעבודתו בין הרפואה לספרות. בשנים 1946–1947 היה רופא פליטים באונר"א בגרמניה, פולין וצ'כוסלובקיה. הוא היה נשוי לתושבת ברלין ונולדו לו שלוש בנות.
אלפרד פון שליפן
ביוגרפיה
עם פרוץ מלחמת שבעת השבועות צורף פון שליפן אל קורפוס הפרשים של הארמייה ה-1, והשתתף בה כקצין מטה בדרגת האופטמן (סרן). לאחר המלחמה הוחזר אל המטה הכללי הפרוסי ונשלח שוב לפריז, הפעם כנספח צבאי. בשנת 1868 שירת כקצין מטה בקורפוס ה-10. לאחר מכן שירת כמ"פ בחטיבת הדרגונים ה-2 עד שנת 1870, בה הוחזר אל המטה הכללי הפרוסי. במלחמת צרפת–פרוסיה צורף אל המטה של הדוכס ממקלנבורג-שוורין, שכוחותיו לחמו בדרום צרפת, והועלה לדרגת מיור (רב-סרן).
בצעד חריג, 5 שנים לאחר פרישתו, הוענקה לו דרגת גנרל פלדמרשל על ידי הקיסר וילהלם השני, בניגוד לנוהג להעניק דרגה זו רק לגנרל שפיקד על כוח שניצח בקרב.
בור (יסוד)
פרבוראט
מבוראטים עם מי חמצן או מחומצה בורית עם נתרן פרוקסיד מתקבל או פרבוראט (perborate) נמצא ממבנה הגביש כי החומר מורכב מדימרים: כאשר שתי קבוצות הפר-אוקסו (O_2^{2-}) מגשרות בין אטומי הבור הטטראדרליים כמודגם באיור חומר זה שימושי כמלבין בתכשירי כביסה, מלבינים לשינייםוביישומים אחרים משום שכך מספקים מי חמצן לתמיסה לשם הלבנה ממקור שהוא מוצק יציב. מלבינים כאלו תוקפניים פחות לצבעי בד מאשר תכשירים מבוססי אקונומיקה (נתרן תת-כלורי NaOCl). שיווי המשקל המתקבל בתמיסה
שימושים
כאמור, תרכובת הבור החשובה ביותר היא Na2B4O7 · 10H2O שמשמשת בכמויות גדולות ליצירת פיברגלס. שימושים נוספים:
1991 בספורט
אליפות העולם בכדורמים
אליפות העולם בכדורמים נערכה במסגרת אליפות העולם בשחייה בפרת', אוסטרליה בין 3 בינואר ל-13 בינואר
הגביע הביניבשתי
התחרות הופסקה עד לשנת 1996
ג'מהדאר
תרבות
הקלינגונים מאמינים כי הג'מהדאר הם לא יותר מאשר מכונות חסרות כבוד. עם זאת, ג'מהדאר הוא מין של דמויות מגוונות, אף על פי שהווריאציות הן על פני ספקטרום צר יותר מאשר אופייני ביקום של "מסע בין כוכבים". לג'מהדאר יש שיעור תמותה גבוה, מעטים חיים עד גיל 15; לא ידוע על אף ג'מהדאר שהגיע לגיל 30. ג'מהדאר שמגיע לגיל 20 נחשב "זקן מכובד".
ויתר הג'מהדאר משיבים לו:
מעורבות במלחמת הפדרציה-דומיניון
לאחר אבדות כבדים, המלחמה מסתיימת בשנת 2375, והג'מהדאר נסוגים בחזרה אל רביע גמא.
דד מורוז
בתקופת קיומה של ברית המועצות והמלחמה הקרה התפשטה דמותו של דד מורוז במרבית מדינות הגוש המזרחי (בארמנית מכונה הדמות:"פאפ דזמר" (Ձմեռ Պապ), בבולגרית:"דידו קולדה" (Дядо Коледа) וכו').
שמש ירוקה
עלילה
כששמע את האמת, רוט כל כך מזועזע שהוא מחליט "לחזור לביתו של האל" ומחפש סיוע להתאבדות במרפאה ממשלתית. ת'ורן ממהר לעצור אותו אך מגיע מאוחר מדי. לפני מותו, רוט לוחש לת'ורן את מה שלמד, ובמעשה החיים האחרון שלו, מתחנן בפני תורן למצוא הוכחות ולקחת אותן לסופרים אקסצ'יינג', כדי שיוכלו להעביר את המידע למועצת האומות כדי לפעול.
ת'ורן עולה על משאית המובילה את הגופות ממרכז המתת החסד למפעל לסילוק פסולת, שם הוא עד לגופות אנושיות שהוסבו לסוילנט גרין. מזועזע, ת'ורן מזוהה ונמלט. כשהוא חוזר לסופרים אקסצ'יינג', הוא נקלע למארב על ידי פעיל סוילנט פילדינג ואנשיו. כשהוא מוצא מקלט בכנסייה שבה התוודה סימונסון, ת'ורן הורג את תוקפיו אך נפצע קשה בקרב יריות. בעוד פרמדיקים מטפלים בת'ורן, הוא מפציר בסגן האטצ'ר להפיץ את האמת תוך שהוא צועק לקהל שמסביב, "סוילנט גרין זה אנשים!" .
א-נסר
היסטוריה
לאחר שדרוג משמעותי של הסגל, א-נסר הצליחה לחזור ולזכות בגביע הפדרציה ב-2008 כשגברה על היריבה העירונית, אל הילאל. המועדון סיים במקום השלישי בעונת 2009/2010, והבטיח השתתפות בליגת האלופות של אסיה לעונה הבאה.
דבר הבקר
דבר הבקר בארץ ישראל
המקורות הזמינים הראשונים לגבי המחלה בארץ בעת החדשה מתארים התפרצויות במושבה ראשון לציון ב-1884 ובמקווה ישראל ב-1885. התפרצויות נוספות אירעו בשנים 1904, 1905, 1913, 1915, 1926 ו-1927. ההתפרצות הנרחבת של 1926–1927 החלה במחוזות של טבריה, שכם ורמלה ונקשרה לנוכחות המחלה באזור דמשק. בשנת 1970, כאשר דֶבֶר הבקר פשט בכל הארצות השכנות, חוסן כל הבקר בארץ בעוד מועד, והמחלה פסחה על ישראל. בשבוע הראשון של שנת 1983, בעקבות חדירתה ללבנון בשנת 1982, הגיחה המחלה שוב. היא התגלתה בעדר בקר לבשר סמוך לגבול לבנון והתפשטה – באמצעות הובלת בקר בלתי מבוקרת וללא היתר – לשמונה עדרי בקר נוספים שרעו בצפון הארץ ולעדר נוסף בגדה המערבית. ביעור המחלה – על ידי השמדה, הגבלת תנועת בעלי-חיים וחיסון מקיף – הושלם עד אוגוסט 1983. חיסון בקר הופסק ב-1989. בצאן נמשך חיסון בתרכיב דֶבֶר בקר לצורך הגנה מפני מחלת דֶבֶר הצאן, אך השימוש בתרכיב המבוסס על נגיף דבר הבקר הופסק ב-2006, ומאז מבוצע חיסון הצאן בתרכיב דֶבֶר צאן הומולוגי. עם השלמת סקר סרולוגי מקיף ב-2009 הוכרזה ישראל על ידי הארגון העולמי לבריאות בעלי-חיים (OIE) כחופשייה מנגיף דבר הבקר. כאמור, ב־2011 הכריזו ארגון המזון העולמי ו-OIE על ביעור דבר הבקר מהעולם.
אורן הזפת
מורפולוגיה
מערכת השורשים של האורן עמוקה ומפותחת והיא מאפשרת עמידה בבצורת ממושכת. הצמיחה של העץ איטית בשנים הראשונות, ואז היא מואצת. בגיל 20 העץ מגיע לגובה של 8 מטרים. בתנאים הטובים ביותר (הרי סיסקיו) העץ יכול להגיע לגובה של 70 מטרים, אבל בדרך כלל הוא מגיע לגובה שבין 30 ל-40 מטרים. תוכנית העץ הלאומי הגדול (National Big Tree Program) של ארגון השימור "יערות אמריקניים" (American Forests) מונה 3 עצי אורן זפת, ובהם עץ הגבוה ביותר הוא בגובה 72 מטרים, והיקף גזע בבסיס של 8.2 מטרים. בינואר 2011 נמדד אורן זפת מתת-המין הפסיפי בשמורת היער הלאומי הנהר רוג – סיסקיו באורגון באמצעות לייזר וגובהו חושב כ-81.79 מטרים. ב-13 באוקטובר טיפסו על העץ מטפסים מקבוצת מטפסי עצים "עולים על הענקים" (Ascending The Giants) שמושבה בפורטלנד ומדדו את העץ באמצעות סרט מידה והגיעו לתוצאה כמעט זהה (81.77 מטרים). זהו, נכון ל-2015, עץ האורן הגבוה ביותר בעולם. קודם לגילוי העץ נחשב עץ אורן הסוכר (Pinus lambertiana), שגדל בפארק הלאומי יוסמיטי, לאורן הגבוה בעולם.
טקסונומיה
מחקר יערנות מודרנית זיהה חמישה טקסונים שונים של P. ponderosa שלהם מאפיינים בוטניים שונים והתאמה שונה לתנאי אקלים שונים. ארבעה מהם מוגדרים "גזעים גאוגרפיים" ("geographic races") בספרות של היערנות. היו בעבר בוטנאים שהתייחסו אל חלק מהגזעים כאל מינים נפרדים. במינוח הבוטני המודרני הם מתאימים לדרגת המיון של תת-מינים ואף הופיעו כך בפרסומים רשמיים.
ההבדלים בין תת-המינים
את תת-המינים של אורן הזפת ניתן לזהות על ידי מדידה של מאפיינים שונים: הערות
המעבר להודו
פרסים
הסרט זיכה את פגי אשקרופט בפרס אוסקר, פרס באפט"א לקולנוע ופרס גלובוס הזהב לשחקנית המשנה הטובה ביותר.
פנינה רוזנבלום
2010 ואילך
בשנת 2014 השתתפה עם בתה חן בעונה הרביעית של תוכנית המציאות "המירוץ למיליון" בערוץ 2 של רשת. בעקבות פציעתה בראשית המירוץ היא ובתה היו הזוג הראשון שהודח.
אשר בן משולם מלוניל
רבי אשר מלוניל חיבר ספר על הלכות יום טוב. יש מייחסים לו גם את מדרש עשרת הדיברות.
נהמא דכיסופא
נהמא דכיסופא (ארמית: "לחם של בושה") הוא משל המבטא רעיון מרכזי בהגות היהודית שנועד להסביר את מטרת בריאת העולם וקיום המצוות.
רקוויאם (ראטר)
היצירה
ביצוע ממוצע של היצירה אורך כ-40 דקות.
חגי משגב
ביוגרפיה
בעל תואר שלישי מטעם האוניברסיטה העברית בירושלים בתחום המזרח הקדום, עוסק באפיגרפיה ופליאוגרפיה שמיות. תלמידו של פרופ' יוסף נוה.
ג'ון ראטר
ביוגרפיה
במקביל לקריירה כמנצח מקהלה, עסק ראטר בהלחנה, בעיקר של מוזיקה דתית, זאת על אף שראטר העיד על עצמו שאיננו אדם דתי. בשנת 1974 בוצעה לראשונה הקנטטה שלו "גלוריה" וזכתה להצלחה, בשנת 1985 כתב ראטר רקוויאם שזכה גם הוא להצלחה רבה. בשנת 1990 כתב יצירה מוצלחת נוספת מגניפיקט. יצירות אלו ואחרות פרסמו את ראטר בעולם, והוא נחשב למלחין חשוב.
סטיב צ'ן
עסקאות אחרות
בשנת 2014 הצטרף לחברת Google Ventures.
ב-2016 הקים את רשת המזון Nom.com.
דקאמרון
דקאמרונֶה או דקאמרון (באיטלקית: Decamerone או Decameron; מיוונית עתיקה: δἐκα דֶקַה, "עשר", ו-ἡμέρα הֶמֵרָה, "יממה") הוא קובץ ספרותי ידוע מהמאה ה-14 מאת המחבר האיטלקי ג'ובאני בוקאצ'ו. כתיבת היצירה הסתיימה בשנת 1353.
גליזה 65
סביבה
גליזה 65 נמצא במרחק של כ-2.9 שנות אור מהכוכב τ בלווייתן, שנראה ממנו ככוכב בהיר במיוחד עם דרגת בהירות נראית 0.4. ניתן להיעזר בקרבה זו על מנת לאתר את גליזה 65 באמצעות טלסקופ, כ-2.3 מעלות מדרום-דרום-מערב ל-τ בלווייתן. במרחק של כ-3.5 שנות אור מגליזה 65 נמצא כוכב ההבזק YZ בלווייתן, אך הוא לא ניתן לראייה בעין אנושית ללא ציוד עזר ממרחק זה. במרחק של כ-5 שנות אור ממנו נמצא הכוכב ε בארידנוס. גליזה 65 נע בכיוונו ובעוד כ-31,500 שנים הוא יחלוף במרחק קטן משנת אור אחת ממנו ואז ε בארידנוס יראה ממנו ככוכב בהיר במיוחד עם בהירות מדרגה 1.5-. לפני כ-29,000 שנים היה גליזה 65 במרחק של כ-7.2 שנות אור ממערכת השמש, אך מאז הוא הולך ומתרחק וכיום ממרחק של 8.7 שנות אור, השמש תראה ממנו ככוכב בהיר למדי עם דרגת בהירות 2.
חוליו אולרטיקואצ'אה
נבחרת ארגנטינה
המונדיאל השני של אולרטיקואצ'אה היה מונדיאל 1986, אליו זומן על ידי בילארדו. בשלב הבתים עלה אולרטיקואצ'אה כמחליף בכל משחקיה של ארגנטינה. הוא עלה לרבע שעה בניצחון 1–3 על, לכחצי שעה בשוויון 1-1 מול , ולמחצית שלמה בניצחון 0–2 על. הוא רשם חמש דקות כמחליף בניצחון 0–1 על בשמינית הגמר, ופתח לראשונה בהרכב במשחקה של ארגנטינה ברבע הגמר מול. במהלך הניצחון 1–2, הציל אולרטיקואצ'אה את נבחרתו מספיגת שער שוויון, תוך כדי זינוק בנגיחה מקו השער. הוא שמר על מקומו בהרכב בניצחון 0–2 על בחצי הגמר, ופתח בהרכב גם במשחק הגמר, בו גברה ארגנטינה 2–3 על  וזכתה בפעם השנייה בתולדותיה בגביע העולם.
הסכסוך הישראלי-ערבי
מקורות יהודיים לבעלות על הארץ
לאורך השנים גורמים נציגים מדתות שונות העלו נימוקים דתיים לשלילת זכותו של העם היהודי על ארץ ישראל. יש הטוענים כי תוקפה של תביעת העם היהודי על "הארץ המובטחת" קיימת רק ביחס ליהודים שמאמינים בקדושת התנ"ך וחיים על פי אמונה זו. טענה נוספת, שהועלתה על ידי הרב יואל טייטלבוים בספרו ויואל משה היא כי אמנם הארץ שייכת לעם ישראל ועליו לשבת עליה, אך בשלוש השבועות נאסר על עם ישראל לכבוש את הארץ בכוחות עצמו. לאלו נוספו תומכי דוקטרינת התאולוגיה החלופית הנוצרית, אשר לשיטתם הנצרות היא היורשת והמחליפה של היהדות, ולפיכך יותר אין ליהודים כל בעלות עליה. כמו כן יש מוסלמים שטוענים כי בשל הימצאותם בארץ ישראל של אתרים בעלי חשיבות דתית למוסלמים כגון כיפת הסלע, מסגד אל-אקצא ומערת המכפלה למוסלמים יש בעלות על הטריטוריה.
התקופה העותמאנית - עליית תנועות לאומניות
לפני מלחמת העולם הראשונה, אזור המזרח התיכון, כולל ארץ ישראל, היה תחת שליטת האימפריה העות'מאנית קרוב ל-400 שנים. במהלך השנים האחרונות של האימפריה העות'מאנית, העות'מאנים החלו לאמץ את הזהות הטורקית האתנית שלהם ונהגו להדגיש את עליונות הטורקים בשטחי האימפריה - דבר אשר הוביל לאפליה נגד האוכלוסייה הערבית. ההבטחה בדבר שחרור ארץ ישראל מהשלטון העות'מאני הוביל יהודים וערבים רבים לתמוך במדינות ההסכמה במהלך מלחמת העולם הראשונה, דבר אשר הוביל לצמיחה ולהתפשטות הלאומיות הערבית. במהלך אותה העת, תקופת ההעלייה הראשונה וההעלייה השנייה, המתח בין האוכלוסייה הערבית בארץ ישראל לבין האוכלוסייה היהודית הקטנה (אשר באותה העת החלה לגדול באופן ניכר בעקבות גלי העלייה) החל להתעצם.
בין מלחמת סיני למלחמת ששת הימים
סיומה של מערכת סיני בנובמבר 1956 בישר רגיעה ביחסי ישראל-מדינות ערב, אולם המערכה היוותה נקודת מפנה – התחילה תקופה של מרוץ חימוש בלתי פוסק. מדינת ישראל הייתה מעוניינת בעוצמה מספקת כדי לשמור על כוח הרתעה ועל יכולת הכרעה מהירה במקרה של מלחמה. נושא מרכזי בתקופה זו היה הקרב על המים בגבול ישראל סוריה. ממשלת ישראל ראתה בשאלת המים שאלה של חיים ומוות. מים היו נחוצים בדחיפות לפיתוח יישובים לשם קליטת עלייה ופיזורה של האוכלוסייה. ישראל ראתה בפעילות הבין-ערבית בסוגיה זו אסטרטגיה של מדינות ערב להביא לחיסולה.
מצרים
לאחר ביקור נשיא מצרים סאדאת בישראל ובעקבות הסכמי קמפ דייוויד בסוף שנות השבעים, ישראל ומצרים חתמו על הסכם השלום במרץ 1979. לפי תנאי ההסכם, חצי האי סיני חזר לשליטת מצרים, ורצועת עזה נותרה תחת שליטה ישראלית על מנת שאזור זה יכלל בשטחה של מדינה פלסטינית בהסכמים אשר ייווצרו בעתיד. ההסכם אפשר גם כן מעבר חופשי של אוניות ישראליות דרך תעלת סואץ וכן הכרה בכך שמצרי טיראן ומפרץ אילת יחשב לשטח בינלאומי.
עיראק
ביוני 1981 ישראל תקפה והשמידה בהצלחה מתקני גרעין עיראקיים במהלך מבצע אופרה.
מדינות, ארגונים ואישים הקשורים לסכסוך
ארגונים רבים ומדינות רבות נקשרים בסכסוך זה, חלקם בצדדים הלוחמים, וחלקם בצדדים המנסים להפסיק את הסכסוך ולהשכין שלום בין הצדדים או לחלופין לגבות צד מסוים ולעזור לו. הצדדים העיקריים בעימות שמשתתפים בסכסוך הם: ישראל, מדינות ערב, הפלסטינים, וארגונים כמו הליגה הערבית, וארגונים ומפלגות במדינות ערב. בעבר השתתפו גם (כדוגמת ההגנה האצ"ל ולח"י), גם צבא דרום לבנון, וגם המנדט הבריטי, והרפובליקה הערבית המאוחדת. עם הצדדים המנסים להשכין שלום ולהפסיק את הסכסוך אפשר להחשיב את: ארצות הברית בריטניה ועוד. אך ישנן גם מדינות המנסות ללבות את הסכסוך כדוגמת איראן.
הרבה אישים גם הם נקשרים לסכסוך. אישים כמו: ראשי ממשלות ישראל, מנהיגי מדינות ערב, ומנהיגי ארגונים נוספים (כמו חמאס, מפלגת הבעת', הליגה הערבית, וחזבאללה) נמצאים בצדדים הלוחמים. וישנם אישים הנקשרים לסכסוך מהמדינות הנוספות, שלא קשורים באופן ישיר לסכסוך (לא מהמדינות והארגונים הלוחמים), אנשים המשתייכים למדינות המנסות להשכין שלום או תומכות בצד מסוים, אנשים כדוגמת: ג'ורג' ווקר בוש וביל קלינטון.
מריה השנייה, מלכת פורטוגל
ביוגרפיה
ב-15 בנובמבר 1853 מתה מריה במהלך לידת הבן ה-11 שלהם, מה ששלל מפרננדו את התואר מלך פורטוגל. עם זאת, פרננדו המשיך לשלוט כעוצר עבור בנם פדרו החמישי, מלך פורטוגל במשך שנתיים נוספות.
סול אלינסקי
סול דייוויד אלינסקי (באנגלית: Saul David Alinsky; 30 בינואר 1909 - 12 ביוני 1972) היה פעיל שמאל רדיקלי ותאורטיקן פוליטי יהודי-אמריקאי. התפרסם במיוחד בעקבות ספרו "Rules for Radicals" ("כללים לרדיקלים"), שיצא לאור ב-1971.
5BX
תרגילים
שלב הריצה יכול להיות מוחלף בהליכה נמרצת, המרחקים שיש לעבור וזמן ההליכה מצוינים אף הם בתוכנית.
חיים דוב אלטוסקי
ביוגרפיה
נולד בארצות הברית, בן הרב יהודה אלטוסקי, רב ברובע הברונקס שבניו יורק, וחיה רוחמה, בת הרב אברהם משה גורליק, רב בליטא. למד בישיבה יוניברסיטי ואחר כך בישיבת חפץ חיים, בראשה עמד הרב חנוך הניך ליבוביץ, וכמשגיח שימש הרב חיים פינחס שיינברג, לימים חותנו. כמו כן למד במשך תקופה קצרה בישיבת לייקווד, אצל הרב אהרן קוטלר.
בשנת תש"י (1950) נישא לפרומה רחל, בתו הבכורה של הרב חיים פינחס שיינברג. לאחר נישואיו המשיך ללמוד בישיבת חפץ חיים, וכעבור זמן יסד בניו יורק את הישיבה לצעירים "חפץ חיים". לאחר תקופה התמנה כר"מ בישיבת רבנו יעקב יוסף בניו יורק.
משפחתו
בניו הם הרב ישראל אלטוסקי, ראש כולל בישיבת תורה אור, והרב מרדכי, מראשי הישיבה. חתניו הם הרב יהושע חייטובסקי, אף הוא מראשי הישיבה, והרב ישראל יעקב פינקוס (בנו של הרב שמשון פינקוס), רב הקהילה החרדית באופקים ומרבני ישיבת שערי שמועות. והרב נתן צבי פינקל בן ר' דוד פינקל נכד ר' משה פינקל.
יוסף מסרחי
ביוגרפיה
באולימפיאדת לונדון (2012) קבע מסרחי שיא אישי חדש בשלב המוקדמות (45.43 שניות). בשלב חצי הגמר דורג שביעי במקצה שלו ו-21 בסך הכל. באליפות העולם שנערכה במוסקבה ב-2013 קבע מסרחי שיא לאומי חדש בשלב חצי הגמר, 44.61 שניות. בשלב הגמר סיים במקום השישי. באליפות אסיה שנערכה באותה שנה בפונה, זכה במדליית הזהב הן בריצת 400 מטר והן במירוץ השליחים ל-400X4 מטר.
קישורים חיצוניים
.
אבני כיס מרה
אבחנה
אבחנה של אבני כיס מרה באמצעות ביצוע אולטראסאונד היא מדויקת, עד לרמת זיהוי של אבנים שקוטרן 1.5 מ"מ. קיימים כמה קריטריונים רדיולוגים- אבנים מציגות צל אקוסטי אופייני בבדיקת האולטראסאונד (ה- Biliary sludge לא מציג צל כנ"ל) אשר משתנה עם התנוחה של החולה.
בדיקה נוספת אשר עוזרת לאבחן למשל מצבי דלקת של כיס המרה, או מצבים של דלקת בכיס המרה אשר לא נוצרת בגלל אבנים היא בדיקה באמצעות חומר מסומן (HIDA, DIDA), אשר מופרש לדרכי המרה - כשדרכי המרה נצבעות תחת חומר זה אולם כיס המרה לא נצבע המצב יכול לרמז על דלקת הנגרמת למשל כתוצאה מחסימת כיס המרה על ידי אבן.
יהודית שילת
עמדות נוספות
שֵילת לא מזהה את עצמה כפמיניסטית, אך יחד עם זאת אמרה כי:.
טכנולוגיה חינוכית
הגדרה
בהתאם לכך, ישנם מספר היבטים נפרדים של טכנולוגיה חינוכית:
מונחים קשורים
טכנולוגיה חינוכית כוללת:
למידה שיתופית
למידה שיתופית נתמכת טכנולוגיה (CSCL) משתמשת בשיטות הוראה שנועדו לעודד או לדרוש מהתלמידים לעבוד יחד על משימות למידה, מה שמאפשר למידה חברתית. CSCL נקרא לפעמים גם "e-learning 2.0" ו-"Networked Collaborative learning" (NCL). עם התקדמות Web 2.0, שיתוף מידע בין מספר אנשים ברשת הפך להרבה יותר קל והשימוש בטכנולוגיה זו גדל.
מחשבים, טאבלטים ומכשירים ניידים
כמו כן, הוכח כי מחשבים בכיתה מגבירים את שיעורי המעורבות והעניין כאשר מחשבים ומכשירים חכמים מנוצלים בצורה חינוכית בכיתות.
למידה שיתופית וחברתית
דפי אינטרנט קבוצתיים, בלוגים, ויקי וטוויטר מאפשרים ללומדים ומחנכים לפרסם מחשבות, רעיונות והערות באתר בסביבת למידה אינטראקטיבית. רשתות חברתיות הם קהילות וירטואליות עבור אנשים המעוניינים לתקשר בנושא מסוים באמצעות קול, צ'אט, הודעה מיידית, ועידת וידאו או בלוגים. איגוד מועצות בתי הספר הלאומי בארצות הברית מצא כי 96% מהתלמידים עם גישה מקוונת השתמשו בטכנולוגיות של רשתות חברתיות, ויותר מ-50% מדברים באינטרנט על שיעורי בית ספר. רשתות חברתיות מעודדות שיתוף פעולה ומעורבות ויכולה להוות כלי מוטיבציה ליכולת עצמית בקרב תלמידים.
גן
צורות שונות של מדיה אלקטרונית יכולות להיות שימושיות בחיי הגן. למרות שהורים מדווחים על חוויה חיובית, ההשפעה של שימוש כזה לא הוערכה מעולם באופן שיטתי. הגיל שבו ילד נתון עשוי להתחיל להשתמש בטכנולוגיה מסוימת כמו טלפון סלולרי או מחשב עשוי להיות תלוי בהתאמת המשאב הטכנולוגי ליכולות ההתפתחותיות של הילד, כמו השלבים הצפויים לגיל, שסומנו על ידי הפסיכולוג השווייצרי, ז'אן פיאז'ה.
חסרונות
חומרי לימוד מותאמים מתאימים את השאלות ליכולתו של כל תלמיד ומחשבים את ציוניו, אך הדבר מעודד את התלמידים לעבוד באופן אינדיבידואלי ולא חברתי או שיתופי (Kruse, 2013). קשרים חברתיים חשובים, אך סביבות היי-טק עלולות לפגוע באיזון האמון, הטיפול והכבוד בין המורה לתלמיד.
טרור פלסטיני
מונח זה מציין גם פעולות טרור של ערבים מוסלמים כנגד יהודים בתקופת המנדט הבריטי, על אף שהמונח "טרור פלסטיני" לא היה קיים אז (והמונח "פלסטיני" בערבית ו"פלשתינאי" בעברית לא התייחס לערבים בלבד).
שנות ה-50
פעילות הפדאיון הייתה הגורם העיקרי למבצע קדש (מלחמת סיני), ופעילותו הופסקה כמעט לגמרי לאחר שמרבית אנשיו נהרגו במבצע. בסך הכול נהרגו בפעולות טרור באחת-עשרה השנים 1957–1967 125 ישראלים.
מלחמת לבנון
גם לאחר תום המלחמה נעשו ניסיונות רבים לפעולות טרור על ידי אנשי אש"ף. ביום הכיפורים ב-24 בספטמבר 1985, רצחה חוליית כוח 17 של ערפאת שלושה ישראלים על יאכטה בקפריסין. בתגובה תקפו ב-1 באוקטובר 1985 מטוסי חיל האוויר את מפקדת אש"ף בתוניסיה במרחק 2,300 ק"מ מישראל ("מבצע רגל עץ"). בעקבות המבצע רבים מפעילי אש"ף עברו למדינות אחרות כמו עיראק סוריה וסודאן, וארגונים כמו החזית העממית וארגונו של אבו נידאל הגיבו בפיגועי נקמה.
שנות ה-90
ב־4 בפברואר 1990 נרצחו 9 ישראלים ליד אסמאעיליה שבמצרים על ידי חוליה מארגונו של אבו נידאל, במה שמכונה פיגוע האוטובוס במצרים (1990).
לאחר הסכמי אוסלו
באוקטובר 1995, חוסל פתחי שקאקי, מנהיג הג'יהאד האיסלאמי, ככל הנראה על ידי המוסד הישראלי, דבר שהוציא את הארגון ממעגל הטרור לזמן ממושך. ב-5 בינואר 1996 חוסל, באמצעות טלפון סלולרי ממולכד, "המהנדס" יחיא עיאש, איש החמאס האחראי למותם של עשרות ישראלים. התנועות האיסלאמיות הקיצוניות בשטחים כגון החמאס, הג'יהאד האיסלאמי וכן החזבאללה בלבנון הודיעו כי בכוונתם לנקום את מותו של עיאש, בפיגועים גדולים.
האינתיפאדה השנייה ועליית החמאס
עם פרוץ המהומות בסוף ספטמבר 2000 (שקיבלו את הכינוי האינתיפאדה השנייה) שבו כל הארגונים (כולל הפת"ח ואנשי כוחות הביטחון הפלסטינים) והחלו לבצע פיגועים רצחניים בערי ישראל, לחדור ליישובי ספר והתנחלויות ולפעול נגד חיילי צה"ל בשטחים, הפעם עם כלי נשק וחומרי נפץ קטלניים הרבה יותר.
העשור השני של המאה ה-21
ב-2010 נרשמה ירידה משמעותית בפיגועי הטרור בייחס ל-2009 ולכל השנים שלפניה, ולראשונה מזה עשור ירד מספר ההרוגים מתחת ל-10. עם זאת החמאס המשיך במאמצי ההתחמשות שלו שכללו הברחת כספים ואמצעי לחימה איכותיים בהיקף רב לתחומי הרצועה, וכן נמשך ירי רקטות ופצצות מרגמה לעבר יישובי הדרום, ובהם אשקלון, אשדוד ובאר שבע. על פי נתוני המרכז למורשת המודיעין בין ינואר 2010 למרץ 2011 נורו לעבר שטח ישראל 110 רקטות ו-83 פצצות מרגמה (נתון זה לא כולל רקטות ופצצות שנורו לעבר ישראל ונפלו בשטח רצועת עזה).
ביהודה ושומרון קטנה כמות פיגועי ההתאבדות כמעט לאפס, אך המשיכו פיגועי הירי, הדקירה, השלכת בקת"בים ויידויי אבנים לעבר כלי רכב. אירועי טרור בולטים ב-2011 היו רצח 5 מבני משפחת פוגל באיתמר. באוקטובר 2011 נחתמה עסקת שליט בין ישראל לחמאס שמסגרתה שוחרר החייל החטוף גלעד שליט תמורת שחרורם של כ-1,000 פלסטינים מהכלא הישראלי, בהם מאות מחבלים שהיו מעורבים ברצח ישראלים ונידונו למאסר עולם. שנת 2012 הייתה השנה הראשונה, מזה 40 שנה, בה לא נהרגו ישראלים בפיגועים בגדה ובירושלים. אולם, בשנה זו נהרגו אזרחים ישראלים מטילים ששיגרו פלסטינים מעזה.
הטרור בגזרת עזה
היקף ההרוגים והפצועים הפלסטינים בעימותים הוא הגבוה ביותר בסכסוך הישראלי-פלסטיני מאז מבצע צוק איתן. נכון לאוגוסט 2018, נהרגו באירועים 168 פלסטינים. מתוך ההרוגים כשליש הם אנשי זרועות צבאיות או מנגנוני ביטחון של ארגוני טרור, חצי בעלי זיקה לארגוני טרור, וכשישית אזרחים חסרי זיקה ארגונית. כמו כן, נפצעו כ־17,000 פלסטינים, מאש חיה שנורתה על ידי חיילי צה"ל ומשאיפת גז מדמיע. לצה"ל חייל הרוג אחד ועשרה פצועים.
קישורים חיצוניים
הטרור הפלסטיני מאז ספטמבר 2000:
עיניים גדולות (2014)
על תפקידה בסרט כמרגרט קין זכתה אדמס בפרס גלובוס הזהב לשחקנית הטובה ביותר - סרט קומדיה או מוזיקלי בטקס פרסי גלובוס הזהב ה-72.
עלילה
בתחילת שנות ה-50 מרגרט עוזבת את בעלה ולוקחת את ילדתה ג'יין לסן פרנסיסקו. היא מוצאת עבודה כמאיירת במפעל לייצור רהיטים. בתערוכת רחוב בה היא מציגה ומוכרת את ציורי הדיוקן שלה, ב-1955 היא פוגשת את וולטר קין, אשר מוכר את ציוריו גם הוא. זמן לא רב לאחר מכן, הם מתחילים לצאת ומרגרט נענית להצעת נישואין של וולטר, והם מתחתנים.
המשפט שמתקיים בהונולולו מושך אליו עיתונאים רבים. בית המשפט מבטל במהרה את התביעה של מרגרט נגד העיתונים בגין לשון הרע. וולטר, אשר אינו מיוצג על ידי עורך דין, מנסה להגן על עצמו מפני התביעה. מרגרט מעידה שהיא הרגישה שלא הייתה לה ברירה לתת לוולטר את האפשרות להתנהל כאילו הוא היוצר של הציורים. וולטר חוקר את עצמו כעד. השופט פונה לוולטר ומרגרט ומורה לכל אחד מהם לצייר ציור תוך שעה כהוכחה לכך שהם אמנים אמיתיים. מרגרט מציירת בהתמדה, אך וולטר מהוסס וטוען שהוא סובל מדי מכאבים ביד על מנת להחזיק מברשת ציור. מרגרט משלימה את ציורה וזוכה בתביעה. מחוץ להיכל בית המשפט, מרגרט אומרת לתקשורת שלא אכפת לה מהכסף, אלא רק רצתה את הקרדיט על הציורים. מעריץ מבקש ממנה לחתום על העתק של הציור "Tomorrow Forever". מרגרט חותמת עליו, לראשונה כאמנית האמיתית שציירה אותו.
הפדרציה של מאלי
הפדרציה של מאלי הוקמה למעשה ב-4 באפריל 1959 כטריטוריה בעלת משטר אוטונומי במסגרת הקהיליה הצרפתית וקיבלה את עצמאותה אחרי משא ומתן עם צרפת ב-20 ביוני 1960. כעבור חודשיים, ב-19 באוגוסט 1960 נוצר בין שתי המדינות המרכיבות מצב של מתח, כשמנהיגי הרפובליקה הסודאנית הכריזו על גיוס הצבא והנהגת סנגל הגיבה בגיוס הז'נדרמריה (המשטרה הלאומית). ב-20 באוגוסט 1960 נסוגה סנגל מן הפדרציה. ההנהגה הסודאנית בראשות מודיבו קייטה שהתנגדה לביטול הפדרציה, ניתקה בסופו של דבר את היחסים הדיפלומטיים עם סנגל ושינתה את שמה של מדינתה לרפובליקת מאלי. בתקופה הקצרה שבה הייתה קיימת, ראש הממשלה של הפדרציה של מאלי היה מודיבו קייטה, שהפך לנשיא הראשון של הרפובליקה של מאלי אחרי ביטול הפדרציה.
לידת הפדרציה של מאלי
ב-4 באפריל 1959 האספה הפדרלית התכנסה בראשות סנגור, שינתה את החוקה הפדרלית ומינתה את מודיבו קייטה מסודאן הצרפתית ליושב ראש הממשלה הפדרלית, ואת ממאדו דיה הסנגלי לסגן יושב הראש שלה. ב-15 באפריל הורכבה הממשלה הפדרלית עצמה, בעלת 8 השרים, 4 מכל מדינה.